**Farské oznamy**

 **Siedma nedeľa v období cez rok A (19. 2. 2023)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Popolcová streda | 17.30 |
| Štvrtok | Štvrtok po Popolcovej strede | 7.00 |
| Piatok | Piatok po Popolcovej strede | 17.00 |
| Sobota |  | 17.00 Oblazov |
| Nedeľa | Prvá pôstna nedeľa | 8.00; 10.30 |

Dnes poobede do 18.00hod. budeme mať otvorený kostol, pozývam vás prísť sa pokloniť Pánu Ježišovi v Eucharistii.

V stredu vstúpime do Pôstneho obdobia. Pôst je obdobie, ktoré predchádza a pripravuje na slávenie Veľkej noci. Je časom počúvania Božieho slova a obrátenia. Popolcová streda je dňom prísneho pôstu a zdržania sa mäsitého pokrmu. Pôst znamená iba raz do dňa sa dosýta najesť. Zákon zdržiavania sa mäsa zaväzuje tých, ktorí dovŕšili štrnásty rok života až do šesťdesiateho roku života. Pôst a modlitba môžu zastaviť i vojnu, hovorí Mária, tak vás pozývam robiť pokánie za náš život, vyprosovať svetu pokoj pripravovať sa na stretnutie s Ježišom.

Na budúcu nedeľu bude zbierka na charitu.

V piatok o 18.30 pozývam stredoškolskú mládež na stretnutie do pastoračného centra.

V piatok pred sv. omšou o 16.15 sa budeme modliť krížovú cestu a taktiež v nedeľu o 15.00 sa budeme modlievať krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil.

Biskupi Slovenska pozývajú všetkých k spojeniu sa v modlitbách a k vyjadreniu solidarity s trpiacimi následkom zemetrasenia v Turecku a Sýrii. Podporu na zabezpečenie humanitárnej pomoci je možné poslať prostredníctvom Slovenskej katolíckej Charity na účet SK93 1100 0000 0029 4546 3097, variabilný symbol 5090. Viac informácií nájdete na: Vyhlasujeme zbierku na pomoc Turecku a Sýrií po ničivých zemetraseniach | Pomoc utečencom (charita.sk)

Na našej farskej stránke môžete nájsť **denné biblické zamyslenia**, ktoré dávajú možnosť živiť sa Božím slovom každý deň a môžete si ich stiahnuť i do vlastných mailových stránok alebo na telefón.

Srdečne vás pozývam prihlásiť sa na duchovnú obnovu vo farnosti seminár Otcovo srdce. Viac info na našej farskej stránke.

Chcem sa poďakovať všetkým za vaše modlitby, finančnú podporu, za upratovanie, výzdobu i za každý druh pomoci. O upratovanie kostola prosím skupinku č.10.